22.8.2023
EL
Επίσημη Εφημερίδα της Ευρωπαϊκής Ένωσης
L 207/3
(14)
Παράλληλα, κατά την έναρξη της διαδικασίας, η Επιτροπή κατέστησε διαθέσιμα μέσω διαδικτύου τα ερωτηματολόγια για τους παραγωγούς-εξαγωγείς, τους μη συνδεδεμένους εισαγωγείς, τους χρήστες και τους ενωσιακούς παραγωγούς.
Απέστειλε επίσης το ερωτηματολόγιο μακροοικονομικών στοιχείων στους καταγγέλλοντες.
Ερωτηματολόγια διατέθηκαν επίσης σε μη συνδεδεμένους εισαγωγείς και χρήστες στον ίδιο ιστότοπο της ΓΔ Εμπορίου (9).
(15)
Όλα τα μέρη κλήθηκαν να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία εντός των προθεσμιών που προβλέπονταν στην ανακοίνωση για την έναρξη επανεξέτασης.
Τα ενδιαφερόμενα μέρη είχαν επίσης την ευκαιρία να υποβάλουν τις παρατηρήσεις τους σχετικά με την έναρξη της έρευνας και να ζητήσουν ακρόαση από την Επιτροπή και/ή τον σύμβουλο ακροάσεων σε διαδικασίες εμπορικών προσφυγών.
1.7.
Δειγματοληψία
1.7.1.
Δειγματοληψία παραγωγών-εξαγωγέων στη ΛΔΚ (16)
Στην ανακοίνωση για την έναρξη της έρευνας επανεξέτασης ενόψει της λήξης ισχύος των μέτρων, η Επιτροπή ανέφερε ότι ήταν πιθανό να προβεί σε δειγματοληψία των παραγωγών-εξαγωγέων σύμφωνα με το άρθρο 27 του βασικού κανονισμού.
(17)
Η Επιτροπή, για να αποφασίσει αν η δειγματοληψία ήταν αναγκαία και, εάν ναι, να επιλέξει δείγμα, ζήτησε από όλους τους παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη επανεξέτασης.
Δεν αναγγέλθηκε κανένας παραγωγός-εξαγωγέας.
(18)
Επιπλέον, η Επιτροπή ζήτησε από την αποστολή της ΛΔΚ στην Ευρωπαϊκή Ένωση να ορίσει και/ή να επικοινωνήσει με τυχόν άλλους παραγωγούς-εξαγωγείς που, ενδεχομένως, θα ενδιαφέρονταν να συμμετάσχουν στην έρευνα.
Ωστόσο, δεν δόθηκε καμία απάντηση.
(19)
Ως εκ τούτου, η Επιτροπή ενημέρωσε τις αρχές της ΛΔΚ ότι, ελλείψει συνεργασίας, σκόπευε να καταφύγει στη χρήση των διαθέσιμων στοιχείων βάσει του άρθρου 28 του βασικού κανονισμού κατά την εξέταση της συνέχισης ή της επανάληψης της πρακτικής επιδοτήσεων.
Οι αρχές της ΛΔΚ δεν απάντησαν.
1.7.2.
Δειγματοληψία ενωσιακών παραγωγών (20)
Στην ανακοίνωση για την έναρξη της έρευνας επανεξέτασης ενόψει της λήξης ισχύος των μέτρων, η Επιτροπή δήλωσε ότι είχε επιλέξει προσωρινά δείγμα ενωσιακών παραγωγών.
Η Επιτροπή επέλεξε το δείγμα με βάση την αντιπροσωπευτικότητα όσον αφορά τον όγκο παραγωγής και πωλήσεων του ομοειδούς προϊόντος στην ΕΕ μεταξύ της 1ης Ιανουαρίου και της 31ης Δεκεμβρίου 2021.
Το δείγμα αυτό περιλάμβανε 3 ενωσιακούς παραγωγούς.
Οι ενωσιακοί παραγωγοί του δείγματος αντιπροσώπευαν κατά προσέγγιση το 41 % του εκτιμώμενου συνολικού όγκου παραγωγής και το 37 % των εκτιμώμενων πωλήσεων του ομοειδούς προϊόντος στην Ένωση.
Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα.
Δεν ελήφθησαν παρατηρήσεις σχετικά με το προσωρινό δείγμα και, ως εκ τούτου, το προσωρινό δείγμα επιβεβαιώθηκε.
Το δείγμα είναι αντιπροσωπευτικό του ενωσιακού κλάδου παραγωγής.
1.7.3.
Δειγματοληψία των μη συνδεδεμένων εισαγωγέων (21)
Η Επιτροπή, για να αποφασίσει αν η δειγματοληψία ήταν αναγκαία και, εάν ήταν αναγκαία, να επιλέξει δείγμα, ζήτησε από όλους τους γνωστούς μη συνδεδεμένους εισαγωγείς να παράσχουν τις πληροφορίες που προσδιορίζονται στην ανακοίνωση για την έναρξη επανεξέτασης.
Ωστόσο, κανένας εισαγωγέας δεν συνεργάστηκε με την Επιτροπή ούτε υπέβαλε τις ζητούμενες πληροφορίες.
1.8.
Ερωτηματολόγια και επιτόπιες επαληθεύσεις (22)
Η Επιτροπή απέστειλε ερωτηματολόγιο στην κυβέρνηση της Λαϊκής Δημοκρατίας της Κίνας (στο εξής: κινεζική κυβέρνηση).
Δεν ελήφθη καμία απάντηση στο ερωτηματολόγιο.
(9) https://tron.trade.ec.europa.eu/investigations/case-view?caseId=2616